પ્રાપ્ત બીગતો મુજબ મોરબી શહેરમાં તથા આજુબાજુના વિસ્તારોમાં કીડની દર્દીઓનું પ્રમાણ ખૂબ મોટી સંખ્યામાં છે અને આ દર્દીઓને અઠવાડિયામાં ત્રણ-ત્રણ વખત ડાયાલીસીસ કરાવવાની જરૂર પડતી હોય, દર્દીઓને રાજકોટ ધક્કો ખાવો પડે છે અને એક વખત ડાયાલીસીસ કરવાના ૧૫૦૦ થી ૨૩૦૦ ચૂકવવા પડે છે, જેથી મોરબીના દર્દીઓને રાહત દરે એટલે કે ફક્ત ૮૦૦ રૂપિયામાં ડાયાલીસીસ થઈ શકે તેવા ઉમદા હેતુથી ડાયાલીસીસ સેન્ટરના લાભાર્થે ભાગવત સપ્તાહનું આયોજન કરવામાં આવ્યું છે.